b'\n_START_ARTICLE_\nNiko Ko\xc5\xa1ir\n_START_SECTION_\n\xc5\xbdivljenjepis\n_START_PARAGRAPH_\nKo\xc5\xa1ir je leta 1943 na ljubljanski filozofski fakulteti diplomiral iz romanistike. Kmalu po diplomi je bil interniran v Gonarsu. Po italijanski kapitulaciji je od\xc5\xa1el v partizane. Po koncu vojne je bil od leta 1945 do 1952 zunanjepoliti\xc4\x8dni urednik pri \xc4\x8dasopisu Slovenski poro\xc4\x8devalec, od 1952 do 1955 je pou\xc4\x8deval na gimnaziji v Sti\xc4\x8dni ter od 1955 do 1975 predaval italijansko knji\xc5\xbeevnost na Filozofski fakulteti v Ljubljani._NEWLINE_Ko\xc5\xa1ir je eden prvih prevajalcev \xc5\xa1panske knji\xc5\xbeevnosti pri nas. Med drugimi je prevajal Miguela de Cervantesa, Miguela de Unamuna, Jos\xc3\xa9ja Ortego y Gasset, Juana Ramona Jim\xc3\xa9neza in druge. Za prevajalsko delo je prejel dve nagradi: leta 1973 Sovretovo nagrado za prevod Don Kihota in 1988 nagrado Pre\xc5\xa1ernovega sklada za prevod \xc5\xa1panskega juna\xc5\xa1kega epa Pesem o Cidu.\n_START_SECTION_\nLiterarno delo\n_START_PARAGRAPH_\nKo\xc5\xa1ir je pisal eseje italijanskih knji\xc5\xbeevnikih, ter o \xc5\xa1panski, katalonski in okcitanski knji\xc5\xbeevnosti. Napisal in izdal je monografijo France Pre\xc5\xa1eren (1977) in ve\xc4\x8d leposlovnih del v katerih nadaljuje tradicijo psiholo\xc5\xa1kega realizma: Temne lise (1978), Odsvitanja (1983), Mojih \xc5\xa1eststo \xc5\xa1estnajst partizanskih dni (1988), Sre\xc4\x8danja s sodobniki (1989).'